Babelscape/SREDFM huggingface dataset:
Άτροπος

Η Άτροπος ήταν μία από τις τρεις Μοίρες της ελληνικής μυθολογίας. Οι άλλες δύο ήταν η Κλωθώ και η Λάχεση. Σύμφωνα με τη Θεογονία του Ησίοδου ήταν κόρες της Νύχτας. Σύμφωνα με άλλη πηγή ήταν κόρες της Θέμιδος και του Δία. 

Η Άτροπος αντιπροσώπευε το παρελθόν· ό,τι έχει περάσει είναι αμετάκλητο. Εξέφρασε το αναπόφευκτο, το μοιραίο αλλά και το άτεγκτο και το δογματικό στη ζωή των ανθρώπων. Ήταν η μικρότερη αδελφή και η πιο αδίστακτη από τις τρεις και έκοβε τη ζωή των ανθρώπων με τα τρομερά ψαλίδια της χωρίς κανένα δισταγμό, ενώ η Κλωθώ γύριζε το νήμα της ζωής και η Λάχεση μετρούσε τη διάρκεια. Συχνά απεικονιζόταν ως γριά. Το ίδιο το όνομά της σημαίνει "το αναπόφευκτο".
Έλινορ Ρούζβελτ

Η Άννα Έλινορ Ρούζβελτ (Anne Eleanor Roosevelt, 11 Οκτωβρίου 1884 – 7 Νοεμβρίου 1962) ήταν Αμερικανίδα πολιτικός, ακτιβιστής και διπλωμάτης, που υπήρξε πρώτη κυρία των Ηνωμένων Πολιτειών στο πλευρό του Φράνκλιν Ντ. Ρούζβελτ.
Ιωάννης Στρίγκος

Ο Ιωάννης Στρίγκος (1790 - 1875) ήταν αγωνιστής του '21.
Ενυώ

Στην ελληνική μυθολογία η Ενυώ (από το "ενυώς" = τρόμος) ήταν μία δευτερεύουσα θεότητα του πολέμου, η οποία εμφανίζεται στο περιβάλλον του κυρίως θεού του πολέμου Άρη και θεωρείται τις περισσότερες φορές ως θυγατέρα του
Μερικές φορές ωστόσο αναφέρεται ως αδελφή του ή ακόμα και μητέρα του. Κατά την αρχαιότητα η Ενυώ απεικονιζόταν αιμόφυρτη και σε σκηνές βιαιοπραγιών, όπως στην "«Ασπίδα του Ηρακλή»". Κάποτε αναφέρεται ως μία από τις Γραίες κορη του Φορκυνος και της Κητους

Η Ενυώ αναφέρεται πρώτα από τον Όμηρο (Ιλ. Ε΄333 & 592) μαζί με την Αθηνά και τον Άρη, και τη χαρακτηρίζει "πτολίπορθον, "δηλαδή αυτή που λεηλατεί ή κυριεύει πόλεις και" πότνια, "δηλαδή σεβάσμια. Το ακριβές αντίστοιχο της Ενυούς είναι η θεότητα της ρωμαϊκής μυθολογίας Μπελλόνα.
Ενιπεύς

: *"Το άρθρο αυτό αναφέρεται στο μυθικό πρόσωπο. Για τους ποταμούς της Ελλάδας με το ίδιο όνομα, βλ. Ενιπέας."

Στην ελληνική μυθολογία ο Ενιπεύς ήταν ο ωραιότερος από όλους τους ποτάμιους θεούς, γιος του Ωκεανού και της Τηθύος.

Κατά τον Όμηρο, τον Ενιπέα ερωτεύθηκε η Τυρώ, κόρη του Θεσσαλού Σαλμωνέως και της Αλκιδίκης, σύζυγος του Κρηθέως. Ο θεός Ποσειδώνας είδε την Τυρώ και την ερωτεύθηκε. Επειδή όμως καταλάβαινε ότι η ερωτευμένη κόρη δεν θα δεχόταν τον δικό του έρωτα, πήρε τη μορφή του Ενιπέως. Η Τυρώ ξεγελάστηκε και δέχθηκε τον Ποσειδώνα. Ο θεός απεκάλυψε αργότερα την ταυτότητά του στην Τυρώ και της προείπε τη γέννηση των δίδυμων παιδιών τους, του Πελία και του Νηλέα.
Ενδηίδα

Στην ελληνική μυθολογία η Ενδηίδα (Ενδηίς) ή Ενδαΐδα (Ενδαΐς) ήταν κόρη του Χείρωνα ή του Σκίρωνα και της Χαρικλούς, σύζυγος του Αιακού, μητέρα του Τελαμώνα και του Πηλέα και γιαγιά του Αχιλλέα.
Χέλγκολαντ

thumb|250px|Άποψη των νησίδων Χέλγκολαντ.
Η Χέλγκολαντ (γερμ.: "Helgoland") και εξελληνισμένα Ελιγολάνδη, αποτελείται από δύο νησίδες στη βόρεια θάλασσα. Διοικητικά ανήκει στο κρατίδιο Σλέσβιχ-Χόλσταϊν της Γερμανίας. Για ένα διάστημα ήταν Βρετανική αποικία, αλλά παραχωρήθηκε στη Γερμανία το 1890. Το νησί είναι δημοφιλής τουριστικός προορισμός και διαθέτει αρκετά καταστήματα αφορολογήτων ειδών (Duty Free), επειδή τα πλοία από και προς τη στεριά περνούν μέσα από διεθνή ύδατα. Κατοικείται μόνιμα από 1.500 κατοίκους.
Νησιά βόρειας Φρισίας

<br>

thumb|Δορυφορική φωτογραφία τον νησιών
Τα Νησιά βόρειας Φρισίας, γνωστά σε παλαιότερες ελληνικές πηγές ως Βόρειοι Φρισικαί Νήσοι, βρίσκονται στην δυτική ακτή του κρατιδίου Σλέσβιχ-Χόλσταϊν της Γερμανίας. Δύο από τα μεγαλύτερα νησιά καθώς και δυο μικρά ανήκουν στη Δανία. Το νησί Ζυλτ είναι ενωμένο μέσω σιδηροδρομικής γραμμής με την στεριά. Θεωρείται το πιο αριστοκρατικό νησί της Γερμανίας.

Η Φρισία με τα Νησιά της βόρειας Φρισίας, όπως και τα Νησιά ανατολικής Φρισίας (στη Γερμανία) και τα Νησιά δυτικής Φρισίας (στην Ολλανδία) κατοικήθηκαν αρχικά από τους Φρισίους έναν λαό με δικιά του γλώσσα και πολιτισμό, που σήμερα αποτελεί μειονότητα.
Πρωτάτο

thumb|200px|Το Πρωτάτο
Πρωτάτο ονομάζεται ο καθεδρικός ναός ο οποίος βρίσκεται στο κέντρο των Καρυών στο Άγιο Όρος. Ο ναός, ο οποίος είναι ο αρχαιότερος σωζόμενος του Αγίου Όρους, είναι αφιερωμένος στην Κοίμηση της Θεοτόκου. Είναι περισσότερο γνωστός για τα κειμήλια που φιλοξενεί, όπως η εικόνα της Παναγίας Άξιον Εστί.
Ραϋμόνδος της Αντιόχειας

Ο Ραϋμόνδος της Αντιόχειας ή Ραϊμόνδος του Πουατιέ ("Raymond de Poitiers", 1115 - 29 Ιουνίου 1149) πρίγκιπας της Αντιόχειας (1136 - 1149) ήταν ο νεότερος γιος του Γουλιέλμου Θ΄ της Ακουιτανίας και της Φιλίππης της Τουλούζης. 
Γεννήθηκε την χρονιά που ξέσπασε το σκάνδαλο με την απαγωγή από τον πατέρα του της Ντανζερόζας συζύγου του υποτελούς του Έμερι Α΄ του Σατελερό την οποία φυλάκισε στο κάστρο του Πουατιέ.
Κλείσε τα μάτια

Κλείσε τα μάτια ήταν μια δραματική σειρά κοινωνικού περιεχομένου που προβλήθηκε από τον τηλεοπτικό σταθμό Mega Channel τη σεζόν 2002-2004, με τεράστια επιτυχία.

Το πρώτο επεισόδιο της σειράς προβλήθηκε την Πέμπτη 6 Μαρτίου 2003, ενώ το τελευταίο την Δευτέρα 17 Μαΐου 2004.

Το σενάριο της σειράς επιμελήθηκε ο Χριστόφορος Παπακαλιάτης, ενώ την σκηνοθεσία υπογράφει ο Χριστόφορος Παπακαλιάτης μαζί με τον Βασίλη Τσελεμέγκο.

Το τραγούδι των τίτλων «Τράβα Σκανδάλη», ερμήνευσε η Άλκηστις Πρωτοψάλτη, η οποία εμφανίστηκε και σε ένα επεισόδιο, ως ο εαυτός της.
μικρογραφία|Οι πρωταγωνιστές της σειράς.
Έμπουσα

Στην ελληνική μυθολογία η Έμπουσα ήταν ένα φάντασμα (ή ομάδα φαντασμάτων, στον πληθυντικό: "Έμπουσαι") που έστελνε η Εκάτη ως προάγγελο δυστυχιών, και με το όνομα του οποίου φόβιζαν οι μητέρες τα άτακτα παιδιά τους στην αρχαία Ελλάδα. Η Έμπουσα αναφέρεται από τον Αριστοφάνη (στην κωμωδία "Βάτραχοι", όπου τρομάζει τον Διόνυσο και τον Ξανθία στο δρόμο προς τον Κάτω Κόσμο) και από άλλους κωμωδιογράφους. Πίστευαν για αυτή ότι μεταμορφωνόταν συχνά: παρουσιαζόταν ως αγελάδα, πτηνό, όμορφη γυναίκα, σκύλος, δέντρο, πέτρα και με πολλές άλλες μορφές. Το πρόσωπο της Έμπουσας έλαμπε σαν πύρινο και είχε είτε ένα μόνο πόδι, είτε ένα χάλκινο και ένα γαϊδουρινό. Επίσης έλεγαν για αυτή ότι τρεφόταν με ανθρώπινες σάρκες.

Από τη μυθική αυτή μορφή, "Έμπουσα" αποκαλούσαν τη μητέρα του ρήτορα Αισχίνη, που ήταν ιέρεια των Μυστηρίων, επειδή παρουσιαζόταν ξαφνικά τη νύχτα στους μυούμενους και τους τρόμαζε.
Γιωργής Τριαντάφυλλος

Ο Γιωργής Τριαντάφυλλος (;-1852) ήταν ανασκαφέας, συλλέκτης και έμπορος αιγυπτιακών αρχαιοτήτων από τη Λήμνο.
Βραβεία Έμμυ

Τα Βραβεία Έμμυ (αγγλικά: Emmy Awards), ή απλά Έμμυ, είναι αμερικανικά βραβεία που αναγνωρίζουν τα επιτεύγματα στον χώρο της τηλεόρασης. Απονέμονται κατά τη διάρκεια αρκετών ετήσιων διοργανώσεων που διεξάγονται κατά τη διάρκεια του έτους, με την κάθε διοργάνωση να επιβραβεύει έναν από τους διάφορους τομείς στον χώρο της τηλεόρασης. Οι δύο τελετές απονομής οι οποίες λαμβάνουν τη μεγαλύτερη κάλυψη είναι η τελετή των βραβείων «Έμμυ Ζώνης Υψηλής Τηλεθέασης» και η τελετή των «Καθημερινών Έμμυ», στις οποίες επιβραβεύονται προγράμματα ψυχαγωγίας που προβάλλονται κατά τη ζώνη υψηλής τηλεθέασης και καθημερινά (εκτός ζώνης υψηλής τηλεθέασης) αντίστοιχα. Άλλες αξιοσημείωτες διοργανώσεις Έμμυ συμπεριλαμβάνουν αυτές που επιβραβεύουν τα εθνικά προγράμματα αθλητικών εκπομπών, τα εθνικά προγράμματα ενημερωτικών εκπομπών και ντοκιμαντέρ και τα τεχνολογικά και μηχανολογικά επιτεύγματα στην τηλεόραση, συμπεριλαμβανομένων και των «Μηχανολογικών Βραβείων Έμμυ Ζώνης Υψηλής Τηλεθέασης». Τα «Περιφερειακά Βραβεία Έμμυ» παρουσιάζονται επίσης σε ολόκληρη τη χώρα σε διάφορες περιόδους κατά τη διάρκεια της χρονιάς, αναγνωρίζοντας τα επιτεύγματα σε τοπικά και κρατικά δίκτυα. Επιπρόσθετα, τα «Διεθνή Βραβεία Έμμυ» επιβραβεύουν τα επιτεύγματα των τηλεοπτικών προγραμμάτων τα οποία παράγονται και προβάλλονται (πρώτη προβολή) εκτός των Ηνωμένων Πολιτειών.

Το όνομα «Έμμυ» (Emmy) προέρχεται από το «immy», έναν ανεπίσημο όρο των image orthicon σωλήνων που βρισκόντουσαν συχνά στις πρώτες τηλεοπτικές κάμερες. Το αγαλματίδιο των βραβείων απεικονίζει μια γυναίκα με φτερά να κρατάει ένα άτομο. Τα βραβεία Έμμυ θεωρούνται μία από τις τέσσερις μεγάλες αμερικανικές διοργανώσεις βραβείων στον χώρο της ψυχαγωγίας, με τις άλλες τρεις να αποτελούν τα «Γκράμι» (για τη μουσική), τα «Όσκαρ» (για τον κινηματογράφο) και τα «Τόνυ» (για το θέατρο).

Τρεις συναφείς, αλλά ξεχωριστοί, οργανισμοί απονέμουν τα βραβεία: η Ακαδημία Τηλεοπτικών Τεχνών και Επιστημών (Academy of Television Arts & Sciences - ATAS), η Εθνική Ακαδημία Τηλεοπτικών Τεχνών και Επιστημών (National Academy of Television Arts and Sciences - NATAS) και η Διεθνής Ακαδημία Τηλεοπτικών Τεχνών και Επιστημών (International Academy of Television Arts and Sciences - IATAS). Η ATAS απένειμε τα πρώτα Έμμυ το 1949 για να επιβραβεύσει προγράμματα της περιοχής του Λος Άντζελες. Τη δεκαετία του 1950 μετατράπηκαν σε εθνική διοργάνωση, όπου επιβραβεύονταν προγράμματα που προβάλλονταν σε εθνικό επίπεδο. Μέσα στις επόμενες δύο δεκαετίες, οι ATAS, NATAS και IATAS επέκτειναν τα βραβεία ώστε να επιβραβεύονται και άλλοι τομείς στον χώρο της τηλεόρασης, με κάθε έναν από τους οργανισμούς να είναι υπεύθυνος για τη διαχείριση συγκεκριμένου συνόλου διοργανώσεων.
Οδυσσέας Παπασπηλιόπουλος

Ο Οδυσσέας Παπασπηλιόπουλος (Αθήνα, 3 Φεβρουαρίου 1979) είναι Έλληνας ηθοποιός και σκηνοθέτης.
Γιάννης Παπασπύρου

Ο Γιάννης Παπασπύρου (1922 - 6 Ιουλίου 2010) ήταν Έλληνας οικονομολόγος και πολιτικός, που διατέλεσε δήμαρχος Πειραιώς την περίοδο 1982 - 1986.
Ντόλλυ Γουλανδρή

Η Ντόλλυ Γουλανδρή (πατρικό όνομα Αικατερίνη Κουμάνταρου, 1921 - 15 Φεβρουαρίου 2008) ήταν πρόεδρος του ιδρύματος Γουλανδρή και ιδρύτρια του Mουσείου Kυκλαδικής Tέχνης στην Αθήνα.

Γεννήθηκε στο Λονδίνο το 1921 και ήταν κόρη του Ιωάννη Κουμάνταρου, γόνου γνωστής οικογένειας εφοπλιστών, και της Φλώρας Νομικού. Από το 1960 άρχισε να δημιουργεί συλλογή αρχαίων αντικειμένων, την οποία και δώρισε στο ίδρυμα Γουλανδρή που ιδρύθηκε κατόπιν πρωτοβουλίας της το 1985. Το ίδρυμα Γουλανδρή σκοπό έχει την μελέτη, την διάδοση και την προβολή του πολιτισμού του Αιγαίου. Επίσης, ίδρυσε το 1986 το Μουσείο Κυκλαδικής Τέχνης, το οποίο σήμερα φιλοξενεί περισσότερα από 3.000 αντικείμενα. Για την προσφορά της στον πολιτισμό τιμήθηκε το 2003 από τον Σύνδεσμο Ελληνίδων Επιστημόνων με το βραβείο ΥΠΑΤΙΑ.

Απεβίωσε στις 15 Φεβρουαρίου 2008 στην Αθήνα. Η κηδεία της πραγματοποιήθηκε στον ναό Αγίου Διονυσίου του Αρεοπαγίτου στην οδό Σκουφά και ενταφιάστηκε στο Α΄ νεκροταφείο Αθηνών. Για τον θάνατό της ο υπουργός πολιτισμού Μιχάλης Λιάπης δήλωσε χαρακτηριστικά: "«Ο ελληνικός πολιτισμός έχασε μια σημαντική προσωπικότητα. Η Ντόλλυ Γουλανδρή δημιούργησε ένα από τα πλέον σύγχρονα και σημαντικά Μουσεία της Ελλάδας»". Ήταν παντρεμένη με τον Νίκο Γουλανδρή και μαζί απέκτησαν ένα παιδί, τον Πέτρο Γουλανδρή.
Ιωάννης Δημητρίου

Ο Ιωάννης Δημητρίου (1824-1892) από τη Λήμνο, βιομήχανος και έμπορος βαμβακιού στην Αίγυπτο, ήταν συλλέκτης αρχαιοτήτων τις οποίες δώρισε στο Εθνικό Αρχαιολογικό Μουσείο. Επίσης, ευεργέτησε ποικιλοτρόπως το νησί της καταγωγής του.
Potez 25

Το Potez 25 (εναλλακτική γραφή Potez XXV) ήταν γαλλικό διθέσιο, μονοκινητήριο, διπλάνο σχεδιασμένο τη δεκαετία του 1920. Σχεδιάστηκε για την εκτέλεση πολλαπλών ρόλων, τόσο σε αποστολές καταδίωξης και συνοδείας, όσο και τακτικού βομβαρδισμού και αναγνώρισης. Στα τέλη της δεκαετίας του 1920 και στις αρχές της δεκαετίας του 1930 το "Potez 25" υπήρξε το βασικό αεροσκάφος πολλαπλών ρόλων περισσότερων από είκοσι αεροποριών, συμπεριλαμβανομένων της Γαλλικής, της Πολωνικής, της Σοβιετικής και της Αμερικανικής. Υπήρξε επίσης εξαιρετικά δημοφιλές μεταξύ των ιδιωτικών χρηστών, όπου χρησιμοποιήθηκε κυρίως από ταχυδρομικές υπηρεσίες. 

Το αεροσκάφος εξελίχθηκε περαιτέρω στην έκδοση "Potez 25M", ένα τυπικό υψηλοπτέρυγο μονοπλάνο, το οποίο όμως δεν εισήλθε ποτέ σε παραγωγή.
Έντουαρντ Πάρσελ

Ο Έντουαρντ Πάρσελ ("Edward Mills Purcell", 30 Αυγούστου 1912 – 7 Μαρτίου 1997) ήταν Αμερικανός φυσικός, βραβευμένος με το βραβείο Νόμπελ Φυσικής.

Σπούδασε στο Πανεπιστήμιο Πέρντιου και στη συνέχεια στο Χάρβαρντ, όπου και ανέλαβε καθηγητής το 1949. Στη διάρκεια του Β΄ Παγκόσμιου Πολέμου ο Πάρσελ ασχολήθηκε με έρευνες επί του ραντάρ (ηλεκτρομαγνητική ακτινοβολία). Με βάση τις ερευνητικές του αυτές εργασίες ανακαλύφθηκαν τεράστια νέφη υδρογόνου στο διάστημα.

Επίσης, με το έργο του προς ανάπτυξη του πυρηνικού μαγνητικού συντονισμού (nuclear magnetic resonance), που αποτελεί μέθοδο για τη μέτρηση των μαγνητικών πεδίων του πυρήνα των ατόμων με φασματοσκοπία, ο Πάρσελ τιμήθηκε μαζί με τον επίσης Αμερικανό Φέλιξ Μπλοχ με το Βραβείο Νόμπελ Φυσικής το 1952. Ο Πάρσελ και ο Μπλοχ είχαν εργαστεί τελείως ανεξάρτητα πάνω στο ίδιο αντικείμενο.

Το 1960 το περιοδικό "Τάιμ" τον είχε ανακηρύξει, μαζί με άλλους Αμερικανούς επιστήμονες, ως «Πρόσωπο της χρονιάς».

Ο Πάρσελ είχε επίσης ασχοληθεί έντονα και με αντικείμενα της Αστρονομίας, Αστροφυσικής και της βιοαστρονομίας.
Σιδηροδρομικός Σταθμός Αμαλίας

Ο Σιδηροδρομικός Σταθμός Αμαλίας ήταν σταθμός του Οργανισμού Σιδηροδρόμων Ελλάδας, επί της σιδηροδρομικής γραμμής Πειραιά Λιμένα - Πλατέος, στη χιλιομετρική θέση 18,800 από Πειραιά Λιμένα. Εγκαινιάστηκε στις 8 Μαρτίου 1904 και χρησιμοποιούταν ως υπηρεσιακή στάση για το προσωπικό των Σιδηροδρόμων Ελληνικού Κράτους και μετέπειτα του Ο.Σ.Ε. .

Ο σταθμός Αμαλίας βρισκόταν στους Αγίους Αναργύρους Αττικής, ενώ όφειλε την ονομασία του στη βασίλισσα Αμαλία, η εξοχική κατοικία (πύργος) της οποίας είχε κτιστεί πλησίον του σταθμού. Έκλεισε σε άγνωστη ημερομηνία και σήμερα δεν υφίσταται ίχνος του, καθώς ο σταθμός κατεδαφίστηκε τη δεκαετία του 1990 προκειμένου να διευρυνθεί ο σιδηροδρομικός διάδρομος. Επαναλειτούργησε στις 27 Φεβρουαρίου του 2014, ως νέος σταθμός του προαστιακού δικτύου Αττικής του Ο.Σ.Ε., με το όνομα Λυκότρυπα ή Κάτω Αχαρναί, στην πλατεία Μέριμνας (Κωνσταντινουπόλεως και Καπετάν Καρατζά) 

Αμαλία
Αμαλία
Νίκος Χιωτάκης

Ο Νίκος Γ. Χιωτάκης είναι Έλληνας πολιτικός και διατέλεσε δήμαρχος Κηφισιάς έως και την 31/8/2014. 

Γεννήθηκε το 1963 στην Κηφισιά και έχει δύο κόρες, την Φωτεινή και την Βασιλική. Είναι πτυχιούχος Γεωπόνος του Γεωπονικού Πανεπιστημίου Αθηνών. Εργάζεται ως γεωπόνος - ελεύθερος επαγγελματίας στην μελέτη και κατασκευή έργων πρασίνου.
Εκλέχτηκε τον Ιανουάριο του 2015 και είναι σήμερα Πρόεδρος του Δ.Σ. και Διευθύνων Σύμβουλος της Α.Ε. ΠΕΤΑ, η οποία έχει κύριο μέτοχο την ΚΕΔΕ.
Συμμετέχει στην ελληνική αντιπροσωπεία της Επιτροπής των Περιφερειών (Comitee of Regions) του Ευρωπαϊκού κοινοβουλίου.
Είναι εκλεγμένο μέλος του Διοικητικού Συμβουλίου της Κεντρικής Ένωσης Δήμων Ελλάδος (ΚΕΔΕ) από τον Οκτώβριο του 2014.

Συμμετείχε, για πρώτη φορά, στις Δημοτικές Εκλογές το 1998 και εκλέχτηκε πρώτος Δημοτικός Σύμβουλος. Εξελέγη πρώτη φορά Δήμαρχος Κηφισιάς στις Δημοτικές εκλογές του 2002, με 57,7% την δεύτερη Κυριακή. Στις Δημοτικές εκλογές του Οκτωβρίου του 2006 επανεξελέγη Δήμαρχος Κηφισιάς από την πρώτη Κυριακή. Στις Δημοτικές Εκλογές του Νοεμβρίου του 2010 εξελέγη Δήμαρχος του νέου "Καλλικρατικού" Δήμου Κηφισιάς, με τις δημοτικές ενότητες Εκάλης, Νέας Ερυθραίας Κηφισιάς, με ποσοστό 54,66% τη δεύτερη Κυριακή. Στις Δημοτικές Εκλογές του Μαΐου του 2014 δεν επανεξελέγη Δήμαρχος, έλαβε ποσοστό 46,40% στην Α' Κυριακή, καθώς στην Β΄ Κυριακή επικράτησε ο Γιώργος Θωμάκος με ποσοστό 51,57% και 16.707 ψήφους έναντι ποσοστού 48,43% και 15.691 ψήφους που έλαβε ο Νίκος Χιωτάκης.

Τον Απρίλιο του 2007 εξελέγη Πρόεδρος του Ενιαίου Συνδέσμου Δήμων Κοινοτήτων Νομού Αττικής και επανεξελέγη τον Μάρτιο του 2009.
Τον Σεπτέμβριο του 2011 εξελέγη στη θέση του γραμματέα της Περιφερειακής Ένωσης Δήμων Αττικής (ΠΕΔΑ). Τον Δεκέμβριο του 2011 εξελέγη αντιπρόεδρος του Δ.Σ. του Ειδικού Διαβαθμιδικού Συνδέσμου Νομού Αττικής.
Επιστήμη του Web

Η Επιστήμη του Web (ή Επιστήμη του Παγκόσμιου Ιστού, αγγλ. World Wide Web, συντμ. WWW, στην καθομιλουμένη ταυτίζεται με τον όρο Διαδίκτυο) αποτελεί μια ερευνητική πρωτοβουλία του εφευρέτη του Παγκόσμιου Ιστού Τιμ Μπέρνερς Λι (Tim Berners-Lee) και σηματοδοτείται από την ίδρυση της Ερευνητικής Πρωτοβουλίας για την επιστήμη του Web 

Το WSRI (Web Science Research Initiative, Πρωτοβουλία Έρευνας Επιστήμης του Web) είναι μια κοινή προσπάθεια μεταξύ του Computer Science and Artificial Intelligence Laboratory (CSAIL) στο MIT και του Τμήματος επιστήμης των Υπολογιστών στο Πανεπιστήμιο του Southampton. Η στόχευση του WSRI είναι να οργανώσει και να συστηματοποιήσει τις ερευνητικές μεθόδους για τον μελλοντικό σχεδιασμό και τη χρήση του Παγκόσμιου Ιστού. To 2009 συνδιοργάνωσε στην Αθήνα το 1ο Διεθνές συνέδριο της επιστήμης του Web. Από το 2010 η συγκεκριμένη πρωτοβουλία έχει λάβει την νομική μορφή του φιλανθρωπικού οργανισμού με την ονομασία Web Science Trust. Έλαβε τη σημαντικότερη επιστημονική αναγνώριση από την αρχαιότερη επιστημονική κοινότητα, τη Βασιλική Ακαδημία (Royal Society). Ειδικότερα, η επιστήμη του Web, αποτέλεσε την τιμώμενη επιστήμη στα πλαίσια των εορτασμών για τα 350 χρόνια από την ίδρυση της Ακαδημίας. Το 2011, κλείνοντας των πρώτο κύκλο δημιουργίας, το Web Science Trust ανακοίνωσε τον επίσημο ταξινομικό κατάλογο της επιστήμης του Web.
Κωνσταντία της Αντιόχειας

Η Κωνσταντία της Αντιόχειας ή Κωνσταντία των Ωτβίλ ("Constance d'Antioche", 1127 - 1163) Πριγκίπισσα της Αντιόχειας (1130 - 1163) ήταν κόρη και διάδοχος του Βοϊμόνδου Β΄ της Αντιόχειας και της συζύγου του, Αλίκης της Αντιόχειας. Η μητέρα της ήταν μικρότερη κόρη του Βαλδουίνου Β΄ της Ιερουσαλήμ. Η Κωνσταντία διαδέχθηκε τον πατέρα της που σκοτώθηκε σε μάχη σε ηλικία μόλις τριών ετών ενώ ο ξάδελφος της Ρογήρος Β΄ της Σικελίας που είχε καταλάβει από τον πατέρα της το Πριγκιπάτο του Τάραντα (1128) διεκδικούσε και το Πριγκιπάτο της Αντιόχειας. Η μητέρα της Αλίκη ζήτησε την κηδεμονία και την αντιβασιλεία αλλά οι ευγενείς της Αντιόχειας το αρνήθηκαν και την έδωσαν στον πατέρα της Βαλδουίνο Β΄. Όταν πέθανε ο παππούς της Βαλδουίνος Β΄ (1131) η Αλίκη ζήτησε ξανά την αντιβασιλεία για την κόρη της αλλά οι ευγενείς της το αρνήθηκαν για δεύτερη φορά και την παραχώρησαν στον γαμπρό της Φούλκων της Ιερουσαλήμ. 

Ο πρώτος της σύζυγος ήταν ο Ραϋμόνδος της Αντιόχειας (1136), κυβέρνησε τα επόμενα χρόνια την Αντιόχεια και έκανε με την Κωνσταντία τέσσερα παιδιά. Ο Ραϋμόνδος της Αντιόχειας σκοτώθηκε σε μάχη (1149), ο γιος του Φούλκωνος Βαλδουίνος Γ΄ της Ιερουσαλήμ ανέλαβε την αντιβασιλεία, προσπάθησε να πείσει την Κωνσταντία να ξαναπαντρευτεί αλλά εκείνη απέρριψε όλους τους μνηστήρες. Μια πρόταση να παντρευτεί έναν μεσήλικα στενό συγγενή του Βυζαντινού αυτοκράτορα Μανουήλ Α΄ Κομνηνού απορρίφθηκε επίσης. Η Κωνσταντία παντρεύτηκε τελικά σε δεύτερο γάμο από έρωτα τον Ραϋνάλδο του Σατιγιόν έναν ιππότη από την Γαλλία (1153).
Μετά την αιχμαλωσία του δεύτερου συζύγου της (1160 - 1161) η Κωνσταντία ήθελε να κυβερνήσει την Αντιόχεια μόνη αλλά ο Βαλδουίνος Γ΄ ανακήρυξε νόμιμο πρίγκιπα τον 15χρονο γιο της Βοημούνδο Γ΄ της Αντιόχειας. Η Κωνσταντία έντονα δυσαρεστημένη αγνόησε τον Βαλδουίνο Γ΄ και ανακύρυξε τον εαυτό της νόμιμη πριγκίπισσα της Αντιόχειας με την υποστήριξη του Βυζαντινού αυτοκράτορα Μανουήλ Α΄, εκθρονίστηκε από τον γιο της λίγο πριν τον θάνατο της.
Vacuum

Οι Vacuum είναι σουηδικό μουσικό συγκρότημα, που αποτελείται από δύο μέλη,τους στιχουργούς και παραγωγούς Ματίας Λίντμπλομ και Άντερς Βόλμπεκ, οι οποίοι με το ίδιο ψευδώνυμο εργάζονται ως ποπ συγκρότημα.

Ως τραγουδοποιοί έχουν συνεργαστεί με αρκετούς καλλιτέχνες όπως οι Monrose, Τάργια Τουρούνεν και Ρέιτσελ Στίβενς . Οι δύο άνδρες συναντήθηκαν το 1996 τη χρονιά που το συγκρότημα Vacuum ηχογράφησε το πρώτο τους album με τίτλο "The Plutonium Cathedral". Εργάζονται κανονικα΄σε δικό τους στούντιο στη Στοκχόλμη, ωστόσο πολλές φορές μετακινούνται.

Το 2004 κυκλοφόρησαν το album "Your Whole Life Is Leading Up To This". Ακολουθήθηκε από δύο singles "Six Billion Voices" το 2006 και "Walk On The Sun" το 2007. Εξαιτίας της υψηλής ζήτησης που έχουν ως τραγουδοποιοί, οι Vacuum είναι ενεργοί ως συγκρότημα σποραδικά.
Σωτήρης Σκίπης

Ο Σωτήρης Σκίπης (1881 – 29 Σεπτεμβρίου 1952) ήταν Έλληνας ποιητής και ακαδημαϊκός.
Nokoreach

"Nokoreach" ("Βασίλειο") είναι ο εθνικός ύμνος της Καμπότζης. Έπειτα από τη νίκη του φιλομοναρχικού κόμματος FUNCINPEC επί των πρώην κομμουνιστών (του Λαϊκού Κόμματος της Καμπότζης) στις εκλογές του 1993 ο βασιλικός ύμνος επέστρεψε. Είναι βασισμένος σε λαϊκή μελωδία της Καμπότζης.
Άγιος Μιχαήλ ο Μαυροειδής

Ο Άγιος Μιχαήλ ο Μαυροειδής υπήρξε νεομάρτυρας, ο οποίος έζησε και μαρτύρησε το 15ο αιώνα. Είναι διαφορετικός άγιος από τον επίσης νεομάρτυρα Μιχαήλ τον Μαυρουδή από τη Γρανίτσα Αγράφων. 

Από τους επιφανείς και πλούσιους της Αδριανούπολης της Θράκης, συκοφαντήθηκε από φανατικούς Τούρκους στο δικαστή της πόλης ότι περιφρόνησε το όνομα του θεού τους. Προς στιγμή ο Μιχαήλ απαλλάχθηκε από κάθε κατηγορία. Ωστόσο, οι συκοφαντούντες απείλησαν το δικαστή ότι θα τον καταγγείλουν στο Σουλτάνο. Από φόβο, ο δικαστής διέταξε τη φυλάκιση του Μιχαήλ, ο οποίος παρέμεινε ακλόνητος στη χριστιανική του πίστη, ακόμα κι αν ο δικαστής προσπάθησε να τον κάνει να αλλάξει γνώμη με κολακείες. Τελικά, αποκεφαλίστηκε στις 17 Φεβρουαρίου , στα τέλη του 15ου αιώνα (μία πηγήαναφέρει το έτος 1490), και το τίμιο σώμα του κάηκε.

Αναφέρεται ως προστάτης των ζαχαροπλαστών, λόγω του επαγγέλματός του ως αρτοπώλη (αλλού των αρτοποιών, ενώ ο Άγιος Φανούριος επίσης αναφέρεται ως προστάτης των ζαχαροπλαστών).
Βοημούνδος Α΄ της Αντιόχειας

Ο Βοημούνδος Α΄ της Αντιόχειας ("Boemondo I d'Antiochia", 1054 - 7 Μαρτίου 1111) ήταν o ιδρυτής του Πριγκιπάτου της Αντιόχειας και ο πρώτος Πρίγκιπας της Αντιόχειας (1098 - 1111), ο ιδρυτής και ο πρώτος Πρίγκιπας του Τάραντα (1088 - 1111). Ο Βοημούνδος Α΄ της Αντιόχειας ήταν ένας από τους αρχηγούς στην Α΄ Σταυροφορία που διοικήθηκε από μία ομάδα ευγενών. Η Νορμανδική κυριαρχία στην Αντιόχεια υπερείχε κατά πολύ από την αντίστοιχη των Άγγλων και των Σικελών.
Βοημούνδος Β΄ της Αντιόχειας

Ο Βοημούνδος Β΄ της Αντιόχειας (Iταλ. "Boemondo II d'Antiochia", 1108 - Φεβρουάριος 1130) μέλος του Οίκου των Ωτβίλ, ήταν ο δεύτερος Πρίγκιπας του Τάραντα (1111 - 1128) και ο δεύτερος Πρίγκιπας της Αντιόχειας (1111 - 1130).
Ο Βοημούνδος Β΄ ήταν γιος και διάδοχος του Βοημούνδου Α΄ της Αντιόχειας και της Κωνσταντίας των Καπετιδών, κόρης του Φιλίππου Α΄ της Γαλλίας. Ο πατέρας του ηττήθηκε από τον αυτοκράτορα Αλέξιο Α΄ και έγινε με την "Συνθήκη της Δεαβόλεως" υποτελής στην Βυζαντινή αυτοκρατορία. Σε τρία χρόνια ο Βοημούνδος Β΄ διαδέχτηκε τον πατέρα του σε βρεφική ακόμα ηλικία υπό την κηδεμονία της μητέρας του Κωνσταντίας. Ο ξάδελφος του Τανκρέδος της Γαλιλαίας ορίστηκε κυβερνήτης στο Πριγκιπάτο της Αντιόχειας αλλά πέθανε πρόωρα την επόμενη χρονιά (1112), νέος κυβερνήτης ορίστηκε ο Ρογήρος του Σαλέρνο που έπεσε στην "μάχη του Μπαλάτ" (1119). Την διοίκηση ανέλαβε κατόπιν ο Βαλδουίνος Β΄ της Ιερουσαλήμ που κυβέρνησε μέχρι την ενηλικίωση του μικρού Βαλδουίνου.

Ο Βαλδουίνος ήρθε στην Αντιόχεια το φθινόπωρο του 1126, ακολούθησαν επιτυχείς στρατιωτικές επιθέσεις στους γείτονες Μουσουλμάνους ηγεμόνες αλλά η εμφύλια σύγκρουση που είχε με τον Ζοσλέν Α΄ της Έδεσσας επέτρεψε στον Ιμαντεντίν Ζενγκί να καταλάβει την Μοσούλη και το Χαλέπι. Ο Ρογήρος Β΄ της Σικελίας κατέκτησε στο μεταξύ το πριγκιπάτο του Τάραντα (1128) και ανακηρύχτηκε νέος πρίγκιπας. Ο Βοημούνδος Β΄ έπεσε σε εκστρατεία εναντίον του Εμίρη των Ντανισμεντίδων στο Αρμενικό Βασίλειο της Κιλικίας, το κεφάλι του κόπηκε και απεστάλη βαλσαμωμένο στο Χαλιφάτο των Αββασιδών.
Ρομπέρ Λεντέ

Ο Ζαν Μπατίστ Ρομπέρ Λεντέ (Jean-Baptiste Robert Lindet, 2 Μαΐου 1746 - 17 Φεβρουαρίου 1825) ήταν Γάλλος πολιτικός, την περίοδο της Γαλλικής Επανάστασης. Πρωτοστάτησε στην ίδρυση των Επαναστατικών Δικαστηρίων και λίγο πριν το τέλος της Επανάστασης υπηρέτησε στο Υπουργείο Οικονομικών.
Λευτέρης Φάφαλης

Ο Λευτέρης Φάφαλης (17 Φεβρουαρίου 1976) είναι Έλληνας χιονοδρόμος, που αγωνίζεται στο δρόμο αντοχής. Ήταν μέλος της ολυμπιακής ομάδας της χώρας μας σε 4 Χειμερινές Ολυμπιάδες (1998, 2002, 2006, 2010). Έχει στο ενεργητικό του πολλές επιτυχίες σε εθνικό επίπεδο αλλά και σε διεθνές. Η μεγαλύτερη ως τώρα διεθνής επιτυχία του ήταν ότι κατάφερε να προκριθεί στους 30 πρώτους αθλητές στο σπριντ του σκι δρόμων αντοχής, στους Ολυμπιακούς Αγώνες στο Τορίνο το 2006.
Γαλάτιστα

Η Γαλάτιστα είναι κωμόπολη και έδρα της Δημοτικής Ενότητας Ανθεμούντα του Δήμου Πολυγύρου, στην Περιφερειακή Ενότητα Χαλκιδικής. Έχει πληθυσμό 2.537 κατοίκους σύμφωνα με την απογραφή του 2011 και απέχει 28 χιλιόμετρα από τον Πολύγυρο.
Αλίκη της Αντιόχειας

H Αλίκη της Αντιόχειας ήταν πριγκίπισσα της Αντιόχειας μέσω του γάμου της με τον πρίγκηπα Βοημούνδο Β'. Ήταν δεύτερη κόρη του βασιλιά των Ιεροσολύμων Βαλδουίνου Β΄ των Ρετέλ και της Μορφίας της Μελιτηνής. Ο πατέρας της βασιλιάς Βαλδουίνος Β' έγινε αντιβασιλιάς της Αντιόχειας μετά την νίκη του στην μάχη του Μπαλάτ (1119). Το 1126, ο 18χρονος Βοϊμούνδος, γιος του Βοιμούνδου Α', πρώτου πρίγκηπα της Αντιόχειας, έφτασε προκειμένου να διεκδικήσει τα δικαιώματα του στην διαδοχή του δουκάτου. Ο Βοϊμούνδος για να συνεχίσει να κυβερνάει το δουκάτο αναγκάστηκε να παντρευτεί την Αλίκη σύμφωνα με παλιότερη συμφωνία.
Άλβα Μίρνταλ

Η Άλβα Μίρνταλ ("Alva Reimer Myrdal", 31 Ιανουαρίου 1902 - 1 Φεβρουαρίου 1986) ήταν Σουηδή πολιτικός, σύζυγος του Γκούναρ Μίρνταλ, η οποία ασχολήθηκε ιδιαίτερα με το πρόβλημα του αφοπλισμού. Τιμήθηκε με Βραβείο Νόμπελ Ειρήνης το 1982.
Φρανσουά Ζοζέφ Γκοσέκ

Ο Φρανσουά Ζοζέφ Γκοσέκ ("François-Joseph Gossec", 17 Ιανουαρίου 1734 - 16 Φεβρουαρίου 1829) ήταν Γάλλος μουσικοσυνθέτης και αργότερα μουσικός στη Γαλλική Επανάσταση του 1789. Συνετέλεσε τα μέγιστα στην εξέλιξη της ορχηστρικής μουσικής στη Γαλλία, επεκτείνοντας τη γαλλική ορχήστρα με την ενσωμάτωση οργάνων όπως το κόρνο και το κλαρινέτο. Οργάνωσε τη "Συναυλία των ερασιτεχνών" (1770), τη "Συναυλία της εκκλησιαστικής μουσικής" (1773) και τη "Βασιλική Σχολή Τραγουδιού", η οποία το 1795 ονομάστηκε Ωδείο του Παρισιού. Έγραψε πολλά πατριωτικά τραγούδια και επαναστατικούς ύμνους, συμφωνίες, εκκλησιαστική μουσική, όπερες και μουσική δωματίου. To έργο του περιλαμβάνει ακόμα ένα ρέκβιεμ και ένα ορατόριο ("La Nativité"). Υπήρξε μέλος της Γαλλικής Ακαδημίας.
Παυσίας

Ο Παυσίας, ή κατ΄ άλλους στην ελληνική γραμματεία "Πασίας", ήταν αρχαίος Έλληνας ζωγράφος, του 4ου αιώνα π.Χ. από τη Σικυώνα.

Ήταν αδελφός του γλύπτη Αιγινήτη. Υπήρξε μαθητής του Πάμφιλου, από τον οποίο έμαθε πιθανότατα την εγκαυστική και του Ηριγόνου όταν τη σχολή της Σικυώνας διεύθυνε ο Νεάλκης. Ο Παυσίας ανήκε στη νεότερη ζωγραφική σχολή της Σικυώνας. Δεν έχει διασωθεί κανένα έργο του.

Σύμφωνα με τον Παυσανία, δύο ζωγραφικές παραστάσεις του κοσμούσαν τη Θόλο της Επιδαύρου: μία απεικόνιση του Έρωτα με λύρα, και της Μέθης να πίνει από γυάλινη κούπα στην οποία αντικατοπτρίζεται το πρόσωπό της.

Ο Πλίνιος ο Πρεσβύτερος, στη "Φυσική Ιστορία", αναφέρεται στις εξαιρετικές δεξιότητες του Παυσία στη χρήση σκοτεινών χρωμάτων και της προοπτικής, ενώ αναφέρει επίσης πως φιλοτέχνησε φατνώματα οροφών και θόλους.
Πρωτοψάλτης

Ο τίτλος Πρωτοψάλτης αντιστοιχεί στον πρώτο ιεροψάλτη του δεξιού χορού (χορωδίας του ιερού ναού) και δίδεται σε άνδρες στους οποίους έχει προηγηθεί η χειροθεσία τους σε αναγνώστη. Αντιπροσωπεύει τους άνδρες κατά την απόδοση των ύμνων σε αντίθεση με τον αριστερό χορό, που παλαιά κατείχαν οι γυναίκες. 

Στο Οικουμενικό Πατριαρχείο Κωνσταντινουπόλεως ο Πρωτοψάλτης είναι ο πρώτος στην ιεραρχία των ψαλτών· ακολουθεί ο Λαμπαδάριος του αριστερού χορού και έπεται ο Δομέστικος. Από το 1648 άρχοντες Πρωτοψάλτες της Μεγάλης τού Χριστού Εκκλησίας ήταν οι εξής:
* Μανουήλ Χρυσάφης ο Β΄ 1648-1661
* Γεώργιος Ραιδεστηνός ο Α΄ 1670-1685
* Παναγιώτης Χαλατζόγλους 1727-1748
* Ιωάννης Τραπεζούντιος 1748-1765
* Δανιήλ ο από Τυρνάβου 1766-1789
* Ιάκωβος Πελοποννήσιος 1789-1801
* Πέτρος Βυζάντιος 1802-1804
* Μανουήλ Βυζάντιος 1805-1819
* Γρηγόριος Λευΐτης 1819-1822
* Κωνσταντίνος Βυζάντιος 1822-1855
* Ιωάννης Βυζάντιος 1856-1866
* Σταυράκης Γρηγοριάδης 1866-1871
* Γεώργιος Ραιδεστηνός Β΄ 1871-1875
* Γεώργιος Βιολάκης 1875-1905
* Αριστείδης Νικολαΐδης 1905-1911
* Ιάκωβος Ναυπλιώτης 1911-1939
* Κωνσταντίνος Πρίγγος 1939-1959
* Θρασύβουλος Στανίτσας 1960-1964
* Βασίλειος Νικολαΐδης 1965-1985
* Λεωνίδας Αστέρης 1985-2016
* Παναγιώτης Νεοχωρίτης 2016 μέχρι σήμερα
Σωφρονιστικό Δίκαιο

Σωφρονιστικό Δίκαιο χαρακτηρίζεται το σύνολο όλων εκείνων των νομικών διατάξεων που αφορούν στον σωφρονισμό του εγκληματία, τόσο ως προς την ποινή με την οποία και καταδικάστηκε, (κράτηση, φυλάκιση ή κάθειρξη), όσο και ως προς την επανένταξή του στην κοινωνία.

Κατά το σωφρονιστικό δίκαιο εξετάζονται κυρίως οι υποκειμενικοί αλλά και οι αντικειμενικοί όροι με τους οποίους και εκτελέσθηκε ένα έγκλημα όπως π.χ. η ηλικία, το φύλλο, η τυχόν μεταμέλεια, η επικινδυνότητα, ακόμη και η κατάσταση της υγείας, του δράστη κ.ά.

Το Σωφρονιστικό Δίκαιο εξετάζεται κατ΄ αντικείμενο από τη Σωφρονιστική και είναι παράγωγο του Σωφρονιστικού συστήματος που ακολουθεί και εφαρμόζει ένα κράτος εντός των ορίων της κυριαρχίας του.

To Σωφρονιστικό Δίκαιο δεν θα πρέπει να συγχέεται με τον Σωφρονιστικό Κώδικα που αφορά τόπους και τρόπους έκτισης ποινών.
Nord Aviation

Η Nord Aviation ήταν μία κρατική Γαλλική εταιρεία κατασκευής αεροσκαφών. Δημιουργήθηκε την 1 Οκτωβρίου 1954 με την εξαγορά της SFECMAS από την S.N.C.A.N. ("Société Nationale de Constructions Aéronautiques du Nord"). Η εταιρεία είχε την έδρα της στο κέντρο της Γαλλίας, στο αεροδρόμιο του Μπουρζές ("Bourges"). Το 1970 η "Nord Aviation" συγχωνεύτηκε με την Sud Aviation για να δημιουργηθεί η "Société Nationale d'Industrie Aérospatiale" ("SNIAS"), που αργότερα μετονομάστηκε σε Aérospatiale και η οποία τελικά συγχωνεύτηκε με την Ευρωπαϊκή εταιρεία αεροδιαστημικής EADS το 2000.
Dungeon Master

Με τον όρο Dungeon Master (DM), που μεταφράζεται στα ελληνικά ως "Αφέντης του Μπουντρουμιού", εννοούμε τον αφηγητή, οργανωτή, διαιτητή και συντονιστή στο παιχνίδι ρόλων φαντασίας Dungeons & Dragons. Με άλλα λόγια, ο όρος Dungeon Master δηλώνει τον gamemaster του εν λόγω παιχνιδιού. Πρωτοεμφανίστηκε το 1975 στο συμπλήρωμα "Blackmoor" του Dave Arneson που εκδόθηκε από την TSR, την εταιρεία που δημιούργησε το "Dungeons & Dragons". Το πρώτο βιβλίο κανόνων που απευθύνεται αποκλειστικά στους Dungeon Masters του "Dungeons & Dragons" κυκλοφόρησε το 1979 με τίτλο "Dungeon Masters Guide ". Από τότε έως σήμερα ο οδηγός του Dungeon Master έχει ανανεωθεί αρκετές φορές: η 2η έκδοση του εμφανίστηκε το 1989 (επανεκδόθηκε το 1995), η 3η το 2000 (επανεκδόθηκε το 2003) και η 4η το 2008, η καθεμία για την εκάστοτε έκδοση του "Dungeons & Dragons". 
Λόγω της πολύ μεγάλης και μακροχρόνιας επιτυχίας του "Dungeons & Dragons", ο όρος Dungeon Master και κυρίως η συντομογραφία του, DM, χρησιμοποιούνται πολλές φορές συνεκδοχικά, ακόμη και όταν παίζει κανείς ένα οποιοδήποτε άλλο παιχνίδι ρόλων, ανεξαρτήτως είδους. Αν και υπάρχουν αρκετοί όροι για να δηλώσει κανείς τον οργανωτή και συντονιστή ενός RPG, για παράδειγμα "Storyteller", "referee", η συντομογραφία του όρου, DM, είναι πιο διαδεδομένη μεταξύ των παικτών ακόμη και από το "gamemaster" και αποτελεί έναν από τους πιο διαδεδομένους όρους της ορολογίας των παιχνιδιών ρόλων.

Η συντομογραφία DM χρησιμοποιείται στην αγγλική γλώσσα τόσο ως ουσιαστικό όσο και ως ρήμα, αμετάβατο και μεταβατικό. Οι προτάσεις "Who will DM tonight?" και "I’ve DMed 5 adventures so far" μεταφράζονται ως "Ποιος θα είναι DM απόψε;" και "Έως τώρα υπήρξα DM σε 5 περιπέτειες" αντίστοιχα.
Κατηγορία:Παιχνίδια ρόλων
Potez

Η Potez ήταν Γαλλική εταιρεία κατασκευής αεροσκαφών, η οποία ιδρύθηκε από τον Ανρύ Ποτέ ("Henry Potez") στο "Ομπερβιλιέ" το 1919, με την επωνυμία Aéroplanes Henry Potez. Η εταιρεία ξεκίνησε ανακατασκευάζοντας αεροσκάφη SEA IV από τα πλεονάσματα του πρώτου παγκοσμίου πολέμου, σύντομα όμως ξεκίνησε να κατασκευάζει μία νέα βελτιωμένη έκδοση του, το Potez VII. Στη διάρκεια του Μεσοπολέμου η "Potez" κατασκεύασε μία σειρά από μικρά επιβατικά αεροσκάφη και μία σειρά από στρατιωτικά, αναγνωριστικά, διπλάνα τα οποία κατασκευάστηκαν, κατόπιν αδείας, και στην Πολωνία. Το 1933 εξαγόρασε την εταιρεία κατασκευής αερακάτων CAMS. 

Το 1936 η Γαλλική αεροπορική βιομηχανία κρατικοποιήθηκε. Τα εργοστάσια της "Potez" στη "Σαρτρουβίλ" και τη "Μολτ" άρχισε να τα χρησιμοποιεί η SNCAN, ενώ το εργοστάσιο στην "Μπερ" η SNCASE. 

Μετά τον Β’ παγκόσμιο πόλεμο η "Potez" επανιδρύθηκε ως Société des Avions et Moteurs Henry Potez στο "Αρζεντέιγ" (Argenteuil), χωρίς όμως να έχει την ίδια επιτυχία που είχε πριν από την κρατικοποίηση. Το 1958 η εταιρεία αγόρασε τη Fouga, για να δημιουργηθεί η Potez Air-Fouga, όμως όταν το τελευταίο σχέδιο της "Potez", το Potez 840, ένα μικρό τουρμοπρόπ επιβατικό αεροσκάφος, απέτυχε να προσελκύσει πελάτες, η εταιρεία αναγκάστηκε να κλείσει, ενώ τα υπόλοιπα υλικά στοιχεία της "Potez" αγοράστηκαν από την Sud-Aviation το 1967.
Κούρδοι

Κούρδισσες που γιορτάζουν το [[Νεβρόζ]] στην Κωνσταντινούπολη, 2006.

Οι Κούρδοι είναι ένας λαός της Μέσης Ανατολής που κατοικεί στη Βόρεια Μεσοποταμία, στην περιοχή που ονομάζεται Κουρδιστάν. Το Κουρδιστάν εκτείνεται στη νοτιοανατολική Τουρκία, το βόρειο Ιράκ, το δυτικό Ιράν και τη βόρεια Συρία.
Νότιγχαμ

Το Νότιγχαμ (αγγλικά: "Nottingham") είναι πόλη της Αγγλίας και πρωτεύουσα της ομώνυμης κομητείας. Βρίσκεται χτισμένη στη συμβολή του ποταμού Λην με τον ποταμό Τρεντ και έχει πληθυσμό 310.000 κατοίκους περίπου. Το Νότιγχαμ είναι πλούσιο σε γαιάνθρακες, για αυτό στην περιοχή του υπάρχουν πολλά ανθρακωρυχεία. Επίσης έχει ανεπτυγμένη βιομηχανία παραγωγής δαντελών, υφασμάτων, πλεχτών, μηχανών, δερμάτινων, χημικών και φαρμακευτικών προϊόντων και διαφόρων άλλων ειδών. Η πόλη αυτή είναι σημαντικό πνευματικό κέντρο. Διαθέτει πανεπιστήμια και ανώτερες σχολές, μουσεία, πινακοθήκες, βιβλιοθήκη κ.ά. Ιδιαίτερα αξιόλογα είναι τα μνημεία της που ανάγονται στο 15ο και 17ο αιώνα.
Μπέριλ Μπέρναντ Κρον

Ο Μπέριλ Μπέρναντ Κρον ("Burrill Bernard Crohn") ήταν Αμερικάνος γαστρεντερολόγος κι ένας από τους πρώτους που περιέγραψαν την νόσο που έκτοτε, φέρει το όνομα του (Νόσος του Crohn). 

Γεννήθηκε στη Νέα Υόρκη στις 13 Ιουνίου του 1884, από μια οικογένεια μεταναστών Γερμανο-Εβραϊκής καταγωγής. Είχε 11 αδέλφια και ο πατέρας του ήταν έμπορος πετρελαίου. Η ανατροφή του ήταν αυστηρή και χαρακτηρίζεται από μια πολύ ορθόδοξη ζωή.
Πατρίς Τροβοάντα

Ο Πατρίς Τροβοάντα (Patrice Emery Trovoada ) είναι πολιτικός από το Σάο Τομέ και Πρίνσιπε, πρωθυπουργός της αφρικανικής χώρας από τις 25 Νοεμβρίου 2014 ως τις 3 Δεκεμβρίου 2018. Υπηρέτησε ξανά στο πρωθυπουργικό αξίωμα από τις 14 Αυγούστου 2010 ως τις 12 Δεκεμβρίου 2012 και για βραχύβιο χρονικό διάστημα, από τον Φεβρουάριο του 2008 ως τον Ιούνιο του ιδίου έτους.
Βοημούνδος Γ΄ της Αντιόχειας

Ο Βοημούνδος Γ΄ της Αντιόχειας ή Βοημούνδος ο Τραυλός ("Bohemond III d'Antioche", 1144 - 1201), Πρίγκιπας της Αντιόχειας (1163 - 1201) ήταν μεγαλύτερος γιος και διάδοχος της Κωνσταντίας της Αντιόχειας και του πρώτου συζύγου της Ραϋμόνδου της Αντιόχειας. Ο Βοημούνδος Γ΄ ανέβηκε στον θρόνο της Αντιόχειας χάρη σε ένα πραξικόπημα ευγενών με το οποίο ανατράπηκε η μητέρα του με την βοήθεια του Θόρος Β΄ της Αρμενίας. Αιχμαλωτίστηκε στην "μάχη του Αρτάχ" (1164) αλλά ο νικητής Νουρεντίν Ζενγκί Ατάμπεης στο Χαλέπι τον απελευθέρωσε για να μην συγκρουστεί με την Βυζαντινή αυτοκρατορία. Ο Βοημούνδος Γ΄ πήγε στην Κωνσταντινούπολη, έδωσε όρκο υποτέλειας στον Μανουήλ Α΄ Κομνηνό και τοποθέτησε Ορθόδοξο πατριάρχη στην Αντιόχεια. Ο Λατίνος πατριάρχης της Κωνσταντινούπολης Αιμερί ντε Λιμόζ τον έθεσε υπό απαγόρευση αλλά ο Βοημούνδος Γ΄ τον επανέφερε όταν ο Έλληνας πατριάρχης πέθανε στην διάρκεια ενός σεισμού (1170). Ο Βοημούνδος Γ΄ παρέμεινε πάντοτε πιστός σύμμαχος του Βυζαντινού αυτοκράτορα, πολέμησε εναντίον του Μλεχ της Αρμενίας υποστηρίζοντας την αποκατάσταση της Βυζαντινής κυριαρχίας στην Κιλικία. Προχώρησε σε συμμαχίες με τους Μουσουλμάνους κυβερνήτες στο Χαλέπι και στην Δαμασκό εναντίον του Σαλαντίν που είχε αρχίσει να κατακτά τις γειτονικές κομητείες. Ο Λατίνος πατριάρχης Αιμερί τον αφόρισε όταν χώρισε την δεύτερη σύζυγο του και παντρεύτηκε μία γυναίκα από την Αντιόχεια (1180). 

Ο Βοημούνδος Γ΄ πίεσε τους Αρμένιους κυβερνήτες της Κιλικίας να δεχτούν στα τέλη της δεκαετίας του 1180 την κυριαρχία του, εξασφάλισε την Κομητεία της Τρίπολης για τον δεύτερο γιο του Βοημούνδο (1187). Το καλοκαίρι του 1188 ο Σαλαντίν κατέλαβε σχεδόν ολόκληρο το Πριγκιπάτο της Αντιόχειας, ο Βοημούνδος για να διατηρήσει την ειρήνη μαζί του δεν βοήθησε τους Λατίνους στην Γ΄ Σταυροφορία. Η επεκτατική πολιτική του Λέων Β΄ της Αρμενίας έφερε την δεκαετία του 1190 σύγκρουση ανάμεσα στην Αντιόχεια και την Κιλικία. Ο Βοημούνδος Γ΄ συνελήφθη από τον Λέων που προσπάθησε να κυριεύσει την Αντιόχεια (1194) αλλά οι αστοί έδιωξαν τους Αρμένιους στρατιώτες από την πόλη, ο Βοημούνδος ελευθερώθηκε μόνο όταν αναγνώρισε την ανεξαρτησία του Λέοντα. Οι συγκρούσεις ξέσπασαν όταν ο μεγαλύτερος γιος του Βοημούνδου Γ΄ Ραϊμόνδος Δ΄ της Τρίπολης πέθανε (1197). Η χήρα του Αλίκη της Αρμενίας ανεψιά του Λέων Β΄ του γέννησε έναν μεταθανάτιο γιο τον Ραϋμόνδο Ρουπέν αλλά ο μικρότερος γιος του Βοημούνδου Γ΄ Βοημούνδος Δ΄ της Αντιόχειας εξασφάλισε την διαδοχή. Ο Βοημούνδος Γ΄ πρέπει να υποστήριξε τον γιο του, ο "Πόλεμος Διαδοχής της Αντιόχειας" ξέσπασε με τον θάνατο του Βοημούνδου Γ΄ (1201) και διατηρήθηκε μέχρι τον θάνατο του Λέοντα (1219).
Σημαία της Ρηνανίας-Παλατινάτου

thumb|Σημαία της Ρηνανίας-Παλατινάτου.
Η σημαία του κρατιδίου της Ρηνανίας-Παλατινάτου καθιερώθηκε στις 18 Μαΐου του 1947. Οι διαστάσεις της είναι 2:3. Συνδέεται ιστορικά με τη σημαία της Γερμανίας, εξ ου και η ομοιότητά της. Η σημαία είναι τόσο αστική όσο και κρατική (κυβερνητική), όπως γίνεται και με τις σημαίες της Κάτω Σαξονίας και του Σάαρλαντ. Στο ομόσπονδο κρατίδιο χρησιμοποιούνται και κάθετες σημαίες.
Άγγελοι τιμωροί

Άγγελοι τιμωροί ("The Boondock Saints") είναι ο τίτλος αμερικανικής/καναδικής κινηματογραφικής σπονδυλωτής ταινίας του 1999. Σεναριογράφος και σκηνοθέτης είναι ο Τρόι Ντάφι. Η ταινία αφηγείται την ιστορία δυο θρησκευόμενων αδερφών που αποφασίζουν να «καθαρίσουν» την πόλη τους από κάθε κακοποιό στοιχείο.
Ο Λόρενς της Αραβίας

Ο Λόρενς της Αραβίας (αγγλ. "Laurence of Arabia") είναι επική ιστορική βιογραφική κινηματογραφική ταινία, αμερικανικής παραγωγής του 1962, σε σκηνοθεσία Ντέιβιντ Λην, σενάριο Ρόμπερτ Μπολτ και Μάικλ Γουίλσον, παραγωγή Σαμ Σπίγκελ και πρωταγωνιστές τους Πήτερ Ο' Τουλ, Ομάρ Σαρίφ, Άλεκ Γκίνες, Άντονι Κουίν, Τζακ Χώκινς, Χοσέ Φερρέρ, Κλοντ Ρέινς και Άντονυ Κουέιλ. Συνδυάζει την περιπέτεια, την ιστορία και τη μελέτη των χαρακτήρων.

Το 1991 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών Αμερικής.
Καισαροπαπισμός

Με τον όρο Καισαροπαπισμός που αναπτύχθηκε ιδιαίτερα τον 14ο, 15ο και 16ο αιώνα εννοείται ο συνδυασμός της πολιτειακής κοσμικής διακυβέρνησης μετά της θρησκευτικής πνευματικής εξουσίας της χριστιανικής εκκλησίας. Στην πραγματικότητα με τον όρο αυτό αντιτάχθηκε εκ μέρους της Παπικής εκκλησίας η αυτοτέλεια της κοσμικής πολιτείας. Στην δε προωθημένη του μορφή ο καισαροπαπισμός είναι πολιτική θεωρία του Πολιτειακο-θεοκρατικού συστήματος όπου ο Ηγεμόνας, (Αυτοκράτορας, Καίσαρας, Βασιλέας κ.λπ.), είναι ταυτόχρονα κεφαλή της εκκλησίας (πάπας, πατριάρχης, ενίοτε και αρχιεπίσκοπος). Στην αντίθετη μορφή του το σύστημα ορίζεται ως παποκαισαρισμός , Θεοκρατικο-πολιτειακό σύστημα, ή θεοκρατία όπου εδώ οι εκκλησιαστικοί οργανισμοί διατηρούν τον έλεγχο του κράτους, (π.χ. σήμερα Βατικανό, Ιράν).

Ο Stanley Harakas θεωρεί τον καισαροπαπισμό και τον παποκαισαρισμό ανεξάρτητες κατηγορίες σχέσεων κράτους και εκκλησίας, μαζί με άλλες δύο, τον πλήρη διαχωρισμό κράτους και εκκλησίας και τη θεωρία της συμφωνίας.
Λις Άσια

Η Λις Άσια ("Lys Assia", γεννημένη Rosa Mina Schärer, 3 Μαρτίου 1924 – 24 Μαρτίου 2018) ήταν Ελβετή τραγουδίστρια του ελαφρού τραγουδιού που κέρδισε στον Διαγωνισμό Τραγουδιού της Eurovision το 1956. Γεννήθηκε στο Ρούπερσβιλ και ξεκίνησε την καριέρα της ως χορεύτρια αλλά το 1940 μεταπήδησε στο τραγούδι.
Νατάλια Κουκούλσκα

Η Νατάλια Κουκούλσκα (πολωνικά:"Natalia Kukulska", γενν. στις 3 Μαρτίου 1976, Βαρσοβία) είναι Πολωνή τραγουδίστρια της ποπ και της R&B μουσικής, η οποία στράφηκε προς την εναλλακτική ηλεκτρονική μουσική τη δεκαετία του 2010. Έκανε το ντεμπούτο της ως παιδί το 1986 και κυκλοφόρησε το πρώτο της «ενήλικο» σόλο άλμπουμ το 1996. Τα πιο διάσημα τραγούδια της είναι τα: «Dłoń», «Piosenka światłoczuła», «Im więcej ciebie tym mniej», «W biegu», «Tyle słońca w całym mieście» και «Wierność jest nudna». Μέχρι το 2014, είχε πουλήσει πάνω από 1,8 εκατομμύρια άλμπουμ.
Πεπόνι

thumb|right|Πεπόνι της ποικιλίας "reticulatus".
Το πεπόνι (Cucumis melo - Σικυός ο πέπων), Αρχ. "πέπων" (ο κοινός), είναι ο καρπός της πεπονιάς. Ανάλογα με την ποικιλία τα πεπόνια διαφέρουν στο σχήμα, στο μέγεθος, στο χρώμα της φλούδας και της σάρκας, στο άρωμα και στη γεύση.
Σάρδεις

Οι Σάρδεις (σημ. "Sart" της Τουρκίας) ήταν αρχαιότατη μικρασιατική πόλη στη Λυδία, της οποίας υπήρξε και πρωτεύουσα. Ήταν χτισμένη στο «Σαρδιανό πεδίο», την πεδιάδα δηλαδή που εκτεινόταν ανάμεσα στο όρος Τμώλο και τον Έρμο ποταμό και διαρρεόταν από τον περίφημο Πακτωλό ποταμό. Η θέση της αυτή ήταν τέτοια, ώστε να αποτελεί σημαντικό συγκοινωνιακό κόμβο δρόμων που οδηγούσαν προς όλες τις κατευθύνσεις της Μ. Ασίας και πήγαιναν προς την Αρμενία, τη Μεσοποταμία, την Περσία. Απείχε από την παραλία 100 περίπου χιλιόμετρα και εκτός από τη σημαντική συγκοινωνιακή θέση της, διέθετε και ακρόπολη, που ονομαζόταν Ύδη. Οι επαφές της με διάφορες χώρες μαρτυρούνται από τα διάφορα ευρήματα που έφεραν στο φως οι έρευνες στην περιοχή των Σάρδεων. Τα συμπεράσματα από τα ευρήματα αυτά δείχνουν ότι οι επαφές των κατοίκων των Σάρδεων ήταν διάφορες, εμπορικές, πολιτιστικές και καλλιτεχνικές και σε εποχές αρκετά παλιές, ήδη από τους μυκηναϊκούς χρόνους.
Βίλιγια Ματατσιουναϊτέ

Η Βίλιγια Ματατσιουναϊτέ ("Vilija Matačiūnaitė", 24 Ιουνίου 1986) είναι Λιθουανή τραγουδίστρια.
Ιβηρικά όρη

thumb|250px|Η θέση της οροσειράς στην Ιβηρική χερσόνησο
Τα Ιβηρικά όρη (ισπανικά: "Sistema Ibérico") αποτελούν μεγάλη οροσειρά της Ισπανίας που πλαισιώνουν το ΒΑ. τμήμα του μεγάλου ισπανικού οροπεδίου με κατεύθυνση από τα ΒΔ. προς τα ΝΑ. Η ψηλότερη κορυφή της οροσειράς είναι το όρος Μονκάγιο, με ύψος 2.314 μέτρα.

Εξ αυτών πηγάζουν και οι μεγάλοι ποταμοί Ντουέρος, Τάγος (Tajo), Χούκαρ και Γκουαδαλαβιάρ. Τα Ιβηρικά όρη διακλαδίζονται σε διάφορες επιμέρους οροσειρές σπουδαιότερες των οποίων είναι η «Σιέρρα ντε λα Ντεμάντα», η «Σιέρρα ντελ Μονκάγιο», η «Σιέρρα ντε Μολίνα», η «Σιέρρα ντε Γκούδαρ», η «Πένια Χαβαλάμπρε» κ.ά.
Κατηγορία:Βουνά της Ισπανίας
Κέλλυ Κλάρκσον

Η Κέλλυ Κλάρκσον ("Kelly Brianne Clarkson", 24 Απριλίου 1982) είναι Αμερικανίδα τραγουδίστρια και τραγουδοποιός της ποπ και της ροκ. Η καταγωγή της είναι ελληνική και ιρλανδική. Η Κέλλυ ήρθε στην δημοσιότητα της από την συμμετοχή της στο τηλεοπτικό σόου American Idol από το οποίο στέφθηκε νικήτρια της πρώτης σαιζόν.
Έχει κυκλοφορήσει 5 μέχρι στιγμής άλμπουμ, το ντεμπούτο άλμπουμ της "Thankful" του 2003, το "Breakaway" του 2005 που την καθιέρωσε στην μουσική βιομηχανία, το πιο προσωπικό "My December" του 2007, το "All I Ever Wanted" του 2009 και το "Stronger" του 2011. Και τα πέντε άλμπουμ έχουν δεχτεί θετική ανταπόκριση και επιτυχία τόσο σε κοινό όσο και σε κριτικούς με τα τραγούδια της να πιάνουν υψηλές θέσεις στα παγκόσμια τσαρτ.

Μέσα στην δεκαετή καριέρα της έχει χαρακτηριστεί ως το πιο επιτυχήμενο Αμερικανικό Είδωλο, με τις παγκόσμιες πωλήσεις των άλμπουμ της να ξεπερνούν τα 24 εκατομμύρια αντίτυπα παγκοσμίως και τα σινγκλ της τα 37. Το 2004, πήρε την πρώτη υποψηφιότητά της για Γκράμι καλύτερης Γυναικείας Ποπ Ερμηνείας, για το τραγούδι "Miss Independent". Το 2006, κέρδισε 2 Γκράμι, για την ερμηνεία της στο "Since U Been Gone" και για το δεύτερό της άλμπουμ, "Breakaway" ενώ έχει λάβει υποψηφιότητα άλλες τέσσερις. Έχει κερδίσει 4 βραβεία από τα American Awards και 12 βραβεία από το Billboard όπως επίσης και το βραβείο Women's World το 2009. Έχει επίσης καταλάβει την 14η θέση στην κατάταξη των πιο επιτυχημένων καλλιτεχνών της δεκαετίας του 2000.
Γεροσκήπου

H Γεροσκήπου είναι δήμος της επαρχίας Πάφου στην Κύπρο. Αποτελεί ένα από τους τέσσερις δήμους της επαρχίας Πάφου.
Ρομάριο

Ο Ρομάριο ντε Σόουζα Φαρία (Πορτογαλικά: "Romário de Souza Faria", γεννήθηκε 29 Ιανουαρίου 1966) είναι Βραζιλιάνος πρώην διεθνής ποδοσφαιριστής και πολιτικός, ο οποίος αναδείχθηκε σε έναν από τους καλύτερους επιθετικούς και δεινότερους σκόρερ όλων των εποχών.
Κανταβρικά όρη

thumb|250px|Άποψη των Πίκος ντε Εουρόπα, το ψηλότερο τμήμα της οροσειράς
Τα Κανταβρικά όρη (ισπανικά: "Cordillera Cantábrica") αποτελούν την δυτική συνέχεια των Πυρηναίων στην βόρεια Ισπανία. Εκτείνονται παράλληλα προς τον Ατλαντικό Ωκεανό (Βισκαϊκό Κόλπο), από τις ακτές του οποίου απέχουν μόλις 30 χλμ.. Οι υψηλότερες κορυφές των Κανταβρικών ορέων είναι οι: "Πένια Κορρέα" (ισπ. Peña Correa) (2069 μ.), η "Πένια Λάμπρα" (2008 μ.), η "Κοντές" (2373 μ.), η "Πένια Πριέτα (2529 μ.), η "Πένια Βιέχα" (2649 μ.) και η "Πένια (ή Τόρρε) ντε Θερρέντο" που είναι και η υψηλότερη κορυφή (2678 μ.). Την τελευταία αυτή κυρίως οι ναυτικοί την αποκαλούν από πολύ παλιά "Κορυφή της Ευρώπης" επειδή ακριβώς είναι η πρώτη που φαίνεται από τον Ατλαντικό προς την Ευρώπη.

Επίσης τα Κανταβρικά όρη εκτείνονται και προς την Γαλικία με κυριότερες εδώ κορυφές τις: "Καπελόσο" (1616 μ.), "Σιέρρα Κέιχα" (1777 μ.), "Σαν Μαμέντ" (1617 μ.) και η "Ελ Φάρο" (1118 μ.)

Η ονομασία τους οφείλεται στον αρχαίο ισπανικό λαό των Κανταβρών που κατοικούσαν στην περιοχή και ήταν γνωστοί στους αρχαίους γεωγράφους (π.χ. Πλίνιος, Αίθικος κ.ά.)

* Σημειώνεται ότι στα ισπανικά ή ελληνική λέξη "οροσειρά" ή "σειρά ορέων" αποδίδεται ως "σιέρα" ή σιέρρα. γεια σας παιδακια κατελ εδω:)
Ρόσα Μοντέρο

<br>
Η Ρόσα Μοντέρο ("Rosa Montero Gayo", 3 Ιανουαρίου 1951) είναι Ισπανίδα δημοσιογράφος και συγγραφέας.

Γεννήθηκε το 1951 στην Μαδρίτη. Έχει βραβευθεί με το "Ισπανικό εθνικό βραβείο δημοσιογραφίας" το 1981. Είναι στέλεχος της εφημερίδας Ελ Παΐς από το 1981.


Κατηγορία:Ισπανοί συγγραφείς
Δανάη Στρατηγοπούλου

Η Δανάη Στρατηγοπούλου (8 Φεβρουαρίου 1913 – 18 Ιανουαρίου 2009) ήταν Ελληνίδα τραγουδίστρια, μουσικός, συγγραφέας, μεταφράστρια και καθηγήτρια της ελληνικής Λαογραφίας στο Πανεπιστήμιο του Σαντιάγου της Χιλής, καθώς και φωνητικής μουσικής σε πολλά ωδεία.
Μανουέλ Βάθκεθ Μονταλμπάν

Ο Μανουέλ Βάθκεθ Μονταλμπάν ("Manuel Vázquez Montalbán") (Βαρκελώνη, 14 Ιουνίου 1939 - Μπανγκόκ, Ταϊλάνδη, 18 Οκτωβρίου 2003) υπήρξε ένας Ισπανός πολυγραφότατος εργάτης του λόγου: δημοσιογράφος, μυθιστοριογράφος, ποιητής, δοκιμιογράφος, ανθολόγος, συντάκτης προλόγων, ευθυμογράφος, κριτικός, αλλά και γαστρονόμος.
Άιρτον Σένα

Ο Άιρτον Σένα (πλήρες ονοματεπώνυμο Άιρτον Σένα Ντα Σίλβα)(Σάο Πάολο Βραζιλίας 21 Μαρτίου 1960 - Μπολόνια Ιταλίας 1η Μαΐου 1994) ήταν Βραζιλιάνος οδηγός της Φόρμουλα 1, ο οποίος αναδείχθηκε τρεις φορές παγκόσμιος πρωταθλητής. Μέχρι σήμερα θεωρείται ο πιο ταλαντούχος οδηγός όλων των εποχών.